Torgeir Waterhouse

Torgeir Andrew Waterhouse (født 1971) er en norsk direktør og lobbyist. Waterhouse har særlig arbeidet med spørsmål knyttet til opphavsrett og digitale medier. Avisen Dagens Næringsliv vurderte i 2007 at han spilte «en nøkkelrolle da datagiganten Apple ga opp å tvinge musikkfans som ønsket å bruke nedlastingstjenesten iTunes, til også å holde seg med iPod fremfor andre mp3-spillere.»«Vil tvinge NRK til åpenhet på nett», Dagens Næringsliv, 13. oktober 2007, s. 125. Innsatsen medførte at Waterhouse i 2007 av tidsskriftet Managing Intellectual Property ble utvalgt som en av verdens 50 ledende personer innen immaterialrett.«Meet IP's Most Important Figures», Managing Intellectual Property, nr. 171, juli–august, 2007, s. 54. Se også Dagens Næringsliv, 9. august 2007, s. 50 og Dagbladet, 18. september 2007, s. 38.

Waterhouse er siden februar 2010 direktør for Internett og nye medier i IKT-Norge, hvor han ble ansatt i 2008. Han studerte ved Høgskolen i Telemark 1993-96 etter å ha studert billedmediekunnskap ved Norges teknisk-naturvitenskapelige universitet i 1993. Han har også studert ved Danvik Folkehøgskole.

 Kopisperre-saken 
Torgeir Waterhouse var seniorrådgiver med ansvar for IKT og media i Forbrukerrådet 1998–2008, hvor han arbeidet med Napster-saken og frontet Forbrukerrådets arbeid for å åpne opp forretningsmodellene i musikkbransjen og bekjempe kopisperrer og innelåsende DRM-løsninger hos aktører som Sony og Apple.Sony BMG trekker omstridt DRM-system – Ballade, 15. november 2005.EMI, Apple remove Music's copy locks – Bloomberg Businessweek, 2. april 2007.Norway responds to Jobs' open DRM letter – MacNN, 6. februar 2007. 

Forbrukerrådet gikk inn i saken i januar 2006, da Waterhouse fant at iTunes endret brukerens rettigheter til produktet etter at det var kjøpt,Norwegian ombudsman to review iTunes Terms of Service – Cory Doctorow, 25. januar 2006. og Forbrukerrådet ba Forbrukerombudet om en uttalelse.The Consumer Council of Norway is on track to win case against iTunes  – Forbrukerrådet, 25. januar 2006. Forbrukerrådet forsøkte sommeren 2006, uten hell, å få Apple til å endre sine kopisperrer slik at brukerne kunne avspille musikken på flere plattformer enn iPod.Norway knuckles down for long iTunes fight – The Register, 3. august 2006. 

Forbrukerrådet ba derfor sent i 2006 om en ny uttalelse fra Forbrukerombudet om DRM-løsningene til Apple (iTunes), og Frankrike og Tyskland uttalte i januar 2007 at de støttet Norges aksjon mot Apple. Den 24. januar 2007 uttalte Forbrukerombudet at Apples kopisperre var ulovlig i Norge,Norway: Apple's FairPlay DRM is illegal – MacNN, 24. januar 2007. og Waterhouse varslet at saken ville bli rettsliggjort dersom Apple ikke fremmet et akseptabelt tilbud til brukerne innen 1. mars 2007.Apple DRM illegal in Norway – The Register, 24. januar 2007.Dana P. Joszefczyk: «The Poisoned Fruit: Has Apple Finally sewn the Seed of its own Destruction?», i Journal on Telecommunication & High Tech. Law, Vol. 7, side 380, note 56. 

Utspillet fikk Apple-sjef Steve Jobs til å fremsette et radikalt forslag om å selge musikk via iTunes uten DRM-vern eller kopisperrer.Norwegian regulator gives Steve Jobs cool response – The Register, 7. februar 2007.

Forbrukerrådets Torgeir Waterhouse ga det offisielle svaret på Steve Jobs' brev og påpekte at det er Apple som sluttselger som har ansvaret overfor kundene og ikke kan skyve dette over på musikkindustrien.Norway responds to Jobs' open DRM letter – MacNN, 6. februar 2007.
Våren 2007 ga Apple etter og fjernet kopisperrer, noe Waterhouse kommenterte overfor amerikanske medier som «a very big victory. We wanted the businesses [Apple and music companies] to take this seriously, and they have»EMI, Apple remove Music's copy locks – Bloomberg Businessweek, 2. april 2007.

Waterhouse er ellers en profilert ekspert på fildeling, DRM og digitale rettigheter.Politiet – tror på lovlig nedlasting – Digi 20. oktober 2008. «Dette bidrar til en nødvendig justering av fokus og bringer oss nærmere et velfungerende digitalt samfunn, sier prosjektleder i IKT-Norge og ekspert på forvaltning av digitale rettigheter, såkalt DRM, Torgeir Waterhouse»

 Fildelingsdebatten 
Torgeir Waterhouse var blant de første aktørene i fildelingsdebatten i Norge, særlig etter at Frankrike innførte en ordning hvor teleaktørene skulle stenge forbindelsen til kunder som fildelte ulovlig, og mente næringsminister Trond Giskes forslag i 2008 om å stenge ulovlige fildelere ute fra internett vitnet om «moralsk panikk».– De har moralsk panikk – Teknisk ukeblad, 30.juli 2008.

Han var også en av aktørene i dokumentarfilmen UrospredereMedvirkende - Urospredere - en dokumentarfilm om ulovlig fildeling i Norge, 2009., og var blant aktørene som deltok i debatten om filmen før lansering.På tide med piratdebatt - Dagbladet, 27. mars 2009.Jeg er lei av å jobbe gratis - Dagbladet, 27. mars 2009.

Da IFPI samme vår annonserte at de ville gå til sak mot teleselskap som ikke stengte forbindelsen til Pirate Bay, gikk Waterhouse i en høring i Stortinget imot dette og uttalte at «vi aldri ville akseptert noe lignende fra andre bransjer».Fildeling, det handler ikke om fjortiser  – Nettavisen, 15. april 2009.
Han har uttalt at musikkbransjens kamp mot piratnedlasting av innhold på nett har sinket utviklingen av lovlige tjenester, og sammenlignet piratjakten med frykten for den industrielle revolusjonen på 1700-tallet.Kritiserer kampen mot piratene – NRK, 20. mars 2009. 
Waterhouse støttet Telenors beslutning om å ikke stenge forbindelsen til Pirate Bay, under henvisning til at denne type sanksjoner er retts- og politioppgaver som ikke skal pålegges teleoperatørene.Telenor sier nei  – Teknisk Ukeblad, 2. mars 2009.
Han kommenterte i striden mellom musikk- og teleindustrien at platebransjen på mange vis har seg selv å takke for den situasjonen den har havnet i med ulovlig nedlasting, og at bransjen slet med de samme problemene som under Napster-saken ti år tidligere. Om artistene ikke ser at de må ta i bruk teknologien til egen fordel og utvikle digitale tjenester, mente Waterhouse at den i verste fall kunne «lide en sakte død».Platebransjen kan lide en sakte død  – Propaganda, 3. mars 2009.IKT-Norge om ulovlig fildeling  – Digi, 16. mars 2009.

I april 2009 tok IFPI ut stevning mot Telenor i Danmark for å få stengt Pirate Bay, og Høyre arrangerte et stort fildelingsseminar i Stortinget med Waterhouse som innleder. Han uttalte der at platebransjen måtte våge å konkurrere med ulovlige tjenester, med henvisning til at også TV og ikke minst radio startet med store innslag av piratsending, for deretter gradvis å bli preget av lovlige og kommersielle tilbud.Vil ta tid å finne gode løsninger  – Ballade (MIC), 16. april 2009. Waterhouse trakk parallell til Thomas Edisons fonograf, forløperen til platespilleren, som den etablerte musikkindustrien i sin tid anså som piratteknologi.Vil ta tid å finne gode løsninger  – Ballade (MIC), 16. april 2009.

 Nyere engasjement 
Torgeir Waterhouse har også opptrådt som en profilertHøyteknologisk nettovervåking – Dagbladet, 9. februar  2010. bransjetalsmann mot datalagringsdirektivet.Overvåking – neste skritt etter datalagring  – Digi, 29,januar 2010.Skremselspropaganda fra PST – NRK 12. april 2010.Vedtok økt datalagring  – Digi, 24.juni 2010.

Høsten 2009, ved inngangen til debatten om innføring av direktivet i norsk rett, uttalte han på vegne av bransjen at Arbeiderpartiet feilinformerer om datalagring når de hevder at det bare handler om å lagre det samme som tidligere, eller at det er uklarhet om informasjonssletting så lenge man ikke implementerer direktivet.– Ap feilinformerer om datalagring  – Nationen, 10. november 2010.
Da Arbeiderpartiet et år senere fremmet konkret forslag til Stortinget om implementering, omtalte Waterhouse partiet som «desperate», og uttalte at direktivet truer både personvernet og kildevernet.Ap er desperate – Dagens IT, 10. desember 2010. 
Våren 2010 ble det klart at den tyske forfatningsdomstolen ville stille strenge personvernkrav til lagringsmåten, og Waterhouse og ulike forskere konstaterte at tilsvarende strenge krav i Norge ville kunne mangedoble kostnaden ved datalagring i Norge.Lagringsdirektivet kan koste milliarder  – Computerworld, 18. mai 2010.

Waterhouse har også målbåret IT-bransjens ønske om utbygging av superraskt fiber-bredbånd, tross rapporter om store kostnader i denne utbyggingen. Mens telekomanalytiker Tore Aarønes mener fiber ikke er lønnsomt å bygge ut, har Waterhouse tatt til orde for at dette er samfunnsøkonomisk lønnsomt på lang sikt: «Det handler om å ha en underliggende infrastruktur eller ikke å være klare for det innholdet som skal flyttes».Må ha det, bare må ha det  – Dagens IT, 21. januar 2010.

Waterhouse sitter i styret for Store norske leksikon AS.

 Referanser 

 Eksterne lenker 

 IKT-Norge  – Torgeir Waterhouse
 LinkedIn – Torgeir Waterhouse

Kategori:Nordmenn i databransjen